สวัสดีค่ะ พอดีประจำเดือนมา16กพ แต่30มีนาเพิ่งมาค่ะแต่เลือดออกมาน้อยมากค่ะน้อยกว่าที่เคยเป็นมาเป็นสีแดงสีน้ำตาลบางๆ และมีอาการปวดเต้านมหัวนมด้วยค่ะอยากทราบว่าเป็นเพราะอะไรค่ะ จะเป็นเลือดล้างหน้าเด็กหรือป่าวค่ะ
สวัสดีค่ะ หากประจำเดือนครั้งล่าสุดมาในวันที่ 16 ก.พ. และในวันที่ 30 มี.ค.มีเลือดออกมา เลือดดังกล่าวก็น่าจะเป็นประจำเดือนได้ แม้จะมีปริมาณน้อย ซึ่งเลือดที่มีปริมาณน้อย การไหลของเลือดมาจากมดลูกจะช้า ทำให้สัมผัสกับอากาศนาน และกลายเป็นสีน้ำตาลได้ ส่วนการปวดเต้านมขณะมีประจำเดือน เป็นอาการที่สามารถพบได้ ซึ่งเป็นผลจากการเปลี่ยนแปลงของฮอร์โมนค่ะสาเหตุที่ทำให้ประจำเดือนมาช้า อาจเกิดจากหลายปัจจัย เช่น เครียด ทำงานหนัก พักผ่อนน้อย อดนอน อดอาหาร น้ำหนักลด เป็นต้น ซึ่งก็จะมีผลทำให้ประจำเดือนมาน้อยได้เช่นกันสำหรับเลือดล้างหน้าเด็กนั้น มักจะเกิดขึ้นหลังจากมีการปฏิสนธิ (หรือวันที่มีเพศสัมพันธ์ในช่วงไข่ตก) ไปแล้วประมาณ 6-12 วัน เลือดล้างหน้าเด็กจะมีปริมาณที่น้อยกว่าประจำเดือนมาก สีออกแดงจางๆ และจะออกเพียงแค่ 1-2 วัน